Отчет за дейността на читалище „Светлина -1928”с.Гюльовца

 за 2022 година

#

 Утвърдило се като единствен център на културно-просветен живот, читалището продължава да работи за обединяване на всички духовни прояви в нашето село.В основата на народните читалища са библиотеките.

Чрез книгите читалищата изпълняват основната си мисия –знание, просвета, култура. Библиотечния фонд на библиотеката наброява 6938 тома литература събирана през годините .Следим за читателския интерес и със средствата който се отпускат от общината се закупува и подновява фонда на библиотеката . Закупената литература за библиотеката е 63 бр.книги. Получаваните периодики за годината са 5 броя.

Вярно е ,че днес обществото ни е в дълбока криза ,но смисълът на живота не може и не бива да се свежда до личното оцеляване ,откъснато от духовните потребности,защото България от древността е била държава на духа и това е основополагащ елемент в нейната култура.Сега все повече трябва да нараства ролята на отделния човек ,на индивида ,обединен в самоорганизиращи се и самоуправляващи се общности.

А точно такава общност представлява и народното читалище.

Читалище”Светлина-1928” продължава да запазва традициите и обичайте на селото ни .

Благословени са хората които не жалят труд и средства за другите. До късно светят прозорците на читалището от където се чуват песни съхранили духа и устойчивостта на народа ни. Блестят носиите на певици и танцьори. Читалището е нашия олтар за съхраняване идентичността на българина в миналото и настоящето,както и на надеждата,че идващите след нас ще добавят нови страници в биографията му.

Всеки празник носи със себе си надежда и упование в доброто и във вечното. Всеки празник обединява и отваря душите ни за спомени.

А така например на 1март участвахме в конкурс организиран от община Несебър за автентична мартеница”Да съхраним изконните български традиции”.Направихме и великденска програма за населението ни с участието на детската градина , учениците от училището и разбира се участие взе и фолклорната ни група.

Организирахме празника на селото 24 май с богата фолклорна програма.На 1 юни ден на детето раздадохме сладоледи на учениците и децата от детската градина. Изкуството на песента е магията която отваря сърцата ни за красивото.На тази магията малки и големи се отдават с цялата си енергия. Не пестят сили и влагат цялата си душа. И тогава успехът идва напълно заслужен!

 Групата за автентичен фолклор към читалището участва в редица фолклорни фестивали - „Несебърски накит”-Несебър и се представи много добре на второ място,

”Фоклорен изгрев” – Варна на второ място, Международен фестивал "Велека фест”Бургас - на първо място ,”Славееви нощи „–Айтос на на първо място,Фолклорен фестивал "Еркешки корени", Участие в празника на село Козичено, участие в празника на хляба в село Оризаре.